b'\n_START_ARTICLE_\nKazimir Vilnis\n_START_PARAGRAPH_\nKazimir Vilnis (1907 i Nautr\xc4\x93ni i Guvernement Vitebsk \xe2\x80\x93 27. januar 1988 i Sverige) var en romersk-katolsk pr\xc3\xa6st som virkede i Letland og senere i Sverige._NEWLINE_Kazimir Vilnis virkede under 2. verdenskrig som pr\xc3\xa6st i Riga, hvor han hjalp en j\xc3\xb8de at undg\xc3\xa5 sin af nazisterne tilt\xc3\xa6nkte sk\xc3\xa6bne under Holocaust. I 1944 s\xc3\xa5 han sig n\xc3\xb8dsaget til at flygte til Sverige. Han var i Sverige aktiv blandt lettiske flygtninge og en central person i de lettiske eksilforeninger. I 1948 blev han sognepr\xc3\xa6st i Eskilstuna, hvor han tog initiativ til at indrette en katolsk kirke i en til form\xc3\xa5et indk\xc3\xb8bt villa. I 1964 blev han sognepr\xc3\xa6st for den katolske menighed i Dalarna, hvor han f\xc3\xb8rst virkede i Ludvika og senere i Falun. Han organiserede en indsamling der f\xc3\xb8rste til, at den nyopf\xc3\xb8rte Den Gode Herdens kyrka kunne indvies 1973. Kazimir Vilnis stod ogs\xc3\xa5 bag, at Birgittas\xc3\xb8strene i 1968 grundlagde et kloster i Hosj\xc3\xb6, og han var den som opf\xc3\xb8rte ungdomsg\xc3\xa5rden Vilnisg\xc3\xa5rden og dets kapel i S\xc3\xa5gmyra._NEWLINE_Den 27. marts 2008 tildeltes han postumt udm\xc3\xa6rkelsen retf\xc3\xa6rdige blandt nationerne af Jad Vashem.'